Muhamed II

"Muhamed II" (õieti "Mehmed II"; originaalis "Maometto Secondo", ka "Maometto II") on Gioachino Rossini ooper (dramma) kahes vaatuses Cesare della Valle libretole tema "Anna Erizo" (1820) ja Voltaire’i tragöödia "Mahomet" (1741) järgi. Esmaettekanne toimus 3. detsembril 1820 Napolis Teatro San Carlos. Ooperis on kasutatud laialdaselt puhkpille. Kumbki vaatus kestis 90 minutit. Teost on hinnatud maestro üheks jõulisemaks ja ambitsioonikamaks ooperiks. Hinnatud parimaks, mida Rossini komponeeris Napoli teatri lepingu järgi. Isabella Colbran (Anna) Andrea Nozzari (Erisso) Filippo Galli (Maometto II) Giuseppe Ciccimarra (Condulmiero) Gaetano Chizzola (Selimo) Adelaide Comelli (Calbo) Dirigeeris Nicola Festa. Esietenduse edu aga kasin. Publik arvas, et Rossini oli oma uue oopusega liikunud suunas, mida Napoli rahvas ei tahtnud järgida. Sekkus ka tsensor, kes nõudis tragöödiasse inimlike aspektide lisamist ning poliitiliste ja natsionalistlike elementide vähendamist. See sundis Rossinit siluma partituuri ja tegema ka tekstis muudatusi (muutis traagilise lõpu õnnelikuks) Veneetsia etenduste jaoks 26. detsembril 1822. Ikkagi polnud edu nii suur kui maestro lootis. Veneetsia varianti esitati Viinis (1823), Milanos (1824) ja Lissabonis (1826). Pärast Lissaboni enam "Maometto" Napoli ja Veneetsia varianti mängukavva ei võtnud. Põhjus oli selles, et Rossini koostas Pariisis esitamiseks tugevalt muudetud redaktsiooni. Ta silus teksti ning redigeerides mõningaid muusikalugusid ja komponeeris juurde uusi. Grandioosse lavakujundusega ooper oli esiettekandel 9. oktoobril 1826 ja kandis pealkirja "Le siège de Corinthe". Seekord oli edu nimetamisväärne ning "L' Assedio" tõrjuski "Maometto Secondo" teatrite repertuaarist välja. "Maometto Secondo" kaasaegne esimene lavastus pärineb 1985. aastast, kui seda etendati Rossini ooperifestivalil Pesaros. On olnud esitamisel veel Pariisis (1986), San Franciscos (1988), Bilbaos (2004), Veneetsias (2005), veelkord Pesaros (2008), Santa Fes (2012), Garsingtonis (2013) ja Torontos (2015). Ooper on erinevate solistidega helisalvestatud 1983, 1985, 1988, 1993, 1994, 2002, 2005, 2006, 2008, 2013, 2018. Anna Erisso (sopran), Paolo Erisso tütar Maometto II (bass), Türgi sultan Mehmed II Paolo Erisso (tenor), Negroponte veneetslaste juht, kuberner Calbo (kontraalt), Veneetsia aadlik Condulmiero (tenor), Veneetsia aadlik, kindral Selimo (tenor), moslemi aadlik Tegevus toimub 1470. aastal, kui Osmanid vallutasid Veneetsia koloonia Negroponte Kreekas. Mehmed II piirab Negropontet ja ähvardab selle hävitada, kui linnaväravaid tema armeele ei avata. Veneetsia kindral Condulmiero soovitab kuberner Paolo Erissol avada linna väravad ja lasta Mehmedi (Maometto II) väed sisse. Kuid noor Veneetsia aadlik Calbo nõuab sõjanõukogult, et võideldaks türklastega kuni surmani. Paolo Erisso on määranud, et ta tütar Anna abiellub Calboga, et neiu saaks paremini kaitstud. Kuid Anna on armunud tundmatusse Mytilene noormehesse Hubertisse (Uberto), keda ta kohtas Korintoses. Türgi armee siseneb Negropontesse. Türklased võtavad Calbo ja Paolo Erisso vangi. Anna tunneb Mehmetis ära tolle Korintose noormehe. Mehmet pakub Annale luksuslikku elu, kui ta jääb temaga. Paolo Erisso keeldub tütart loovutamast. Mehmed mõistab mõlemad surma. Veneetslased õnnestub moslemite rünnak tõrjuda. Türklased taganevad ja Mehmed jääb sõduritega laagrisse, et valmistuda uueks rünnakuks. Ta kingib seal vangistatud Annale sõrmuse, mis tagab neiule austuse moslemite seas. Kasutades kavalust ja Mehmedi poolt tema kätte antud keiserlikku sõrmust (templit), saavutab Anna, et türklased kaotavad lahingu. Anna abiellub Calboga, kuid tapab end, kui näeb Mehmedi sõdureid tulevat talle kätte maksma. Napoli esmaettekande järgi olid peamised muusikanumbrid: koor „Risponda a te primiero” Anna kavatiin „Ah! che invan sul mesto ciglio” Anna, Erisso ja Calbo tertsett „Ohimè, qual fulmine” Anna palvus kooriga „Giusto Cielo, in tal periglio” Calbo, Anna ja Paolo tertsett kooriga „Mira, signor, quel pianto” sõdurite ja moslemite koor „Dal ferro, dal foco” Maometto II kavatiin „Sorgete, in sì bel giorno" Erisso, Calbo ja Maometto tertsett „Giusto ciel, che strazio è questo!" koor „È follia sul fior degli anni" Anna, Maometto duett "Anna... tu piangi?" kvintett kooriga „Ah! perchè fra le spade nemiche” Anna ja Maometto II duett „Gli estremi sensi ascolta” Maometto II aaria „All’invito generoso” Calbo aaria „Non temer: d'un basso affetto" Anna, Erisso ja Calbo tertsett "In questi estremi istanti" Anna aaria kooriga „Quelle morte che s’avanza” naiskoor „Sventurata! fuggir sol ti resta" Charles Osborne "The Bel Canto Operas of Rossini, Donizetti, and Bellini", London, 1994 Philips Digital Classics, Rossini Maometto Secondo CD, PolyGram, Hannover, 1983 Tiit Made, "Ooperimaailm" II köide, Tallinn, 2012